Սակայն այսօր բժշկության մեջ հայտնվել են նոր գործիքներ, որոնք թույլ են տալիս հասնել լավագույն արդյունքների։ Վիրահատության ընթացքում ժամանակակից վիրաբույժներն արդեն գործածում են հատուկ մանրադիտակ՝ 40-ակի մեծացման հնարավորությամբ։ Անելով փոքր կտրվածքներ ամորձիների վրա՝ մասնագետը մանրադիտակով դիտում է, թե ամորձիների որ մասում է պահպանվել սպերմատոգենեզը։ Մասնագետը բացատրել է, որ որոշ էնդոկրինոլոգիական կամ գենետիկ հիվանդությունների դեպքում կարող է լինել սպերմատոգենեզի տեղային պահպանում՝ տղամարդկանց ամորձիների մի մասում կարող են լինել սերմնաբջիջներ, իսկ մյուս մասում՝ ոչ։ Անելով ամորձիների բիոպսիա առանց նման մանրադիտակի, վիրաբույժը չի կարող տեսնել, արդյոք ճիշտ տեղից է վերցնում նմուշը։ Իսկ միկրոսկոպիկ տեխնիկան հնարավորություն է տալիս բիոպսիա անել հենց այն տեղում, որտեղ պահպանվում է սպերմատոգենեզը։